

**SAFM DOO, Drenova 12 ,11080 Beograd, Srbija, Tel: +381 65 2007 333**

OBRAZAC ZA ODUSTANAK OD UGOVORA

|  |  |  |
| --- | --- | --- |
| **Popunjava trgovac:** | **Naziv:** | **Adresa:** |
| SAFM d.o.o.Beograd | Drenova 12, Beograd |
| **Broj telefona:** | **Elektronska pošta:** |
| 0652007 333 | info@startbuzzle.com |
| **Popunjava potrošač:** | Ovim obaveštavam da odustajem od ugovora o prodaji sledeće robe: |
| **Datum zaključenja ugovora:** | **Datum prijema robe:** |
| Razlozi za odustanak (nije obavezno popunjavati): |
| **Ime i prezime potrošača:** |
| **Adresa potrošača:** |
| **Potpis potrošača:**(ukoliko se dostavlja poštom ili faksom): | **Datum:**(popunjavanja obrasca): |
|  |  |

# Potrošač ima pravo da odustane od ugovora zaključenog na daljinu u roku od 14 dana, bez navođenja razloga i bez dodatnih troškova, osim troškova povraćaja robe.

U slučaju odustanka od ugovora, potrošač ima pravo na povraćaj novca u visini kupoprodajne cene ili na zamenu za drugi proizvod u vrednosti kupljene robe. Ukoliko se potrošač odluči na zamenu za drugi proizvod, ovo pravo može ostvariti u skladu sa Uslovima kupovine istaknutim na sajtu startbuzzle.com.

Potrošač je dužan da vrati robu trgovcu bez odlaganja, a najkasnije u roku od 14 dana od dana kada je poslao obrazac za odustanak. Smatraće se da je roba vraćena u roku ako je potrošač poslao robu pre isteka roka od 14 dana od trenutka slanja obrasca za odustanak. Prilikom povraćaja robe, obavezno je vratiti robu u ispravnom i nekorišćenom stanju i originalnom neoštećenom pakovanju. Potrošač snosi direktne troškove vraćanja robe.

# Potpisivanjem ovog obrasca potrošač izjavljuje da je saglasan da mu se cena robe vrati kada roba bude vraćena na adresu za prijem obrasca i robe, a da trgovac ima pravo da uskrati vraćanje celokupne kupoprodajne cene ili srazmerno umanji vrednost kupoprodajne cene koja se vraća, ukoliko utvrdi da roba nije u ispravnom stanju zbog toga što je potrošač robom neadekvatno ili nepravilno rukovao. Potrošač je isključivo odgovoran za umanjenu vrednost robe koju vraća.

**Izjava o privatnosti podataka:** Podaci o ličnosti koje potrošač daje u ovom obrascu služe za evindetiranje izmena u prometu robe i SAFM doo Beograd ih neće upotrebljavati u druge svrhe.

UGOVOR O PRODAJI NA DALJINU

Zaključen dana \_\_\_\_\_\_\_\_\_\_ godine u Beogradu između:

1. SAFM d.o.o., sa sedištem u Beogradu, Drenova 12, 11080 Beograd, matični broj: 21781479, PIB: 112979482 koga zastupa Milan Gujanica, direktor (dalje: Prodavac) i
2. Kupac: Ime i prezime: \_\_\_\_\_\_\_\_\_\_, Adresa: \_\_\_\_\_\_\_\_\_\_, JMBG: \_\_\_\_\_\_\_\_\_\_ (dalje: Kupac).

Član1
Ovim ugovorom Prodavac prodaje, a Kupac kupuje proizvode Buzzle (dalje: roba). Prodavac je obavezan da Kupcu preda robu tako da Kupac postane njen vlasnik, dok se Kupac obavezuje da za to isplati cenu i preuzme robu.
Ovaj ugovor je zaključen kao ugovor o prodaji na daljinu u smislu Zakona o zaštiti potrošača (dalje: Zakon), jer je zaključen putem internet stranice [www.startbuzzle.com](http://www.startbuzzle.com).

Član2
Kupac zaključenjem ovog ugovora potvrđuje da ga je Prodavac pre njegovog zaključenja obavestio o:

1. osnovnim obeležjima robe;
2. poslovnom imenu, matičnom broju, adresi sedišta i broju telefona;
3. prodajnoj ceni, kao i o svim dodatnim poštanskim troškovima i troškovima transporta i isporuke i obavezi Kupca da ih snosi;
4. načinu plaćanja, načinu i roku isporuke, načinu izvršenja drugih ugovornih obaveza;
5. postojanju zakonske odgovornosti Prodavca zbog nesaobraznosti robe ugovoru;
6. načinu izjavljivanja reklamacije Prodavcu, a naročito o mestu prijema i načinu postupanja Prodavca po njima, kao i uslovima koji se odnose na ostvarivanje prava Kupca po osnovu saobraznosti;
7. uslovima, vremenskom roku i postupku za ostvarivanje prava na odustanak od ugovora u skladu sa Zakonom;
8. obavezi da plati Prodavcu razumne troškove zbog odustanka u skladu sa Zakonom, odnosno direktne troškove vraćanja robe Prodavcu;
9. podatku da Kupac ne može da koristi pravo na odustanak ili okolnostima pod kojima Kupac gubi pravo na odustanak od ugovora (ako je tako predviđeno zakonom),
10. o mogućnosti vansudskog rešavanja spora i obavezi Prodavca da učestvuje u postupku vansudskog rešavanja spora pred telom, u skladu sa Zakonom.

Član3
Kupac ima pravo na jednostrani raskid ovog ugovora, bez navođenja razloga, u roku od 14 dana od dana kada je roba dospela u posed Kupca ili lica koje je on ovlastio za prijem robe, uz obavezu Kupca da snosi direktne troškove vraćanja robe.

Ugovarači saglasno konstatuju da je Prodavac predao Kupcu obrazac za jednostrani raskid ugovora.

U slučaju jednostranog raskida, Kupac je dužan da primljenu robu pošalje nazad Prodavcu bez odlaganja, a najkasnije u roku od 14 dana od dana saopštenja izjave o otkazu, bez drugih obaveza povodom raskida ugovora, izuzev samih troškova vraćanja. Potrošač je isključivo odgovoran za umanjenu vrednost robe koja nastane kao posledica rukovanja robom na način koji nije adekvatan, odnosno prevazilazi ono što je neophodno da bi se ustanovili priroda, karakteristike i funkcionalnost robe.

Prodavac je dužan da Kupcu vrati primljeni novac bez odlaganja, a najkasnije u roku od 14 dana od dana kada je primio obrazac za odustanak. Trgovac može da odloži povraćaj sredstava dok ne dobije robu koja se vraća, ili dok potrošač ne dostavi dokaz da je poslao robu trgovcu u zavisnosti od toga šta nastupa prvo, osim u slučaju kada je trgovac ponudio da sam preuzme robu.

Danom raskida ugovora smatra se dan kada je izjava o raskidu saopštena Prodavcu.

**Član 4**
Izuzetno od odredbe člana 3. ovog ugovora, Kupac nema pravo da odustane od ugovora u slučaju:

1. ukoliko je proizvod otvoren koji je prethodno bio vakumiran
2. ukoliko je roba koju vraća oštećena a da oštećenje nije prijavljeno i nastalo u transportu prilokom dostave kurira.

**Član 5**
Prodavac je dužan da Kupcu isporuči robu u roku definisanom u Uslovima korišćenja na sajtu Prodavca [www.startbuzzle.com](http://www.startbuzzle.com), koji ne može biti duži od zakonskog maksimalnog roka od 30 dana.
Isporuka robe izvršiće se putem kurirske službe, a troškovi isporuke su definisani u Uslovima korišćenja na sajtu Prodavca [www.startbuzzle.com](http://www.startbuzzle.com).
Troškove isporuke snosi Kupac ukoliko u Uslovima korišćenja nije drugačije napomenuto.
Isporuka će biti izvršena Kupcu ili licu koje je on ovlastio. Kupac je saglasan da se dostavljanje fiskalnog računa izvrši elektronskim putem.

**Član 6**
Kupac je dužan da prilikom prijema robe pregleda robu i proveri njenu saobraznost sa naručenom, te da istakne postojanje nedostataka koji se mogu uočiti pregledom. Svako oštećenje pri transportu Kupac je dužan da **prijavi u roku od 24h od prijema robe na email adresu**: info@startbuzzle.com.
Za skrivene nedostatke koji su postojali u momentu prelaska rizika na Kupca, Prodavac odgovara u roku od dve godine od predaje stvari, s tim što se pretpostavlja da su nedostaci postojali u momentu prelaska rizika na Kupca, ako se pokažu u roku kraćem od šest meseci od dana prijema robe.
Momenat prelaska rizika sa Prodavca na Kupca je momenat predaje robe Kupcu ili licu koje je Kupac ovlastio za prijem robe u njegovo ime.

**Član 7**
Kupac se obavezuje da za robu koje je predmet ovog ugovora isplati Prodavcu iznos od \_\_\_\_\_\_\_\_\_\_ dinara.

**Član 8**
Kupac je odgovoran za štetu koja nastane propuštanjem da preuzme robu koju mu je poslao Prodavac u skladu sa ovim ugovorom.
Pod štetom se podrazumeva oštećenje na robi, kao i troškovi koje Prodavac ima zbog propuštanja Kupca da preuzme robu, kao što su: troškovi čuvanja, prepakivanja, vraćanja robe i slično. Kupac je saglasan da Prodavac može odbiti ovaj iznos prilikom povraćaja sredstava Kupcu.

**Član 9**
U slučaju spora, ugovarači su saglasni da se pokuša njegovo rešavanje vansudskim sredstvima u skladu sa odredbama o potrošačkom sporu predviđenim Zakonom. Kupac može da pokrene postupak vansudskog rešavanja potrošačkog spora u skladu sa Zakonom, a Prodavac je obavezan da učestvuje u postupku pred telom.

**Član 10**
Ugovor je zaključen posredstvom sredstava komunikacija, i to posredstvom internet stranice [www.startbuzzle.com](http://www.startbuzzle.com) u jednom originalnom primerku na osnovu koga je napravljeno 4 kopije, od kojih jedna za Kupca, a ostale za Prodavca.

PRODAVAC KUPAC

 \_\_

2 | P a g e